حماتى يا نينا دلوعه عليا

حماتى يا نينا دلوعه عليا اغنيه مصريه غنتها ليلى نظمى

 غنا 
ليلى نظمى

 كلمات 
يا نينا . . يا نينا

يا نينا .. يا نينا

حماتى يا نينا دلوعه عليا..حماتى يا نينا دلوعه عليا

حماتى يا نينا آه دلوعه عليا..حماتى يا نينا آه دلوعه عليا

.....

تصحا من النجمه ..يا نينا

و تقول لى قومى..يا نينا

و تقل راحتى..يا نينا

من عز نومى..يا نينا

اعجن و اخبز و اطبخ و اجهز علا الصينيه

.....

اليوم بطوله..يا نينا

تفضل تهاتى..يا نينا

يا بت ودى..يا نينا

يا بت هاتى..يا نينا

و ان جيت اسرح وللا استريح تعمل قضيه

.....

تشخط و تنطر..يا نينا

و اسمع كلامها..يا نينا

و مهما تعمل..يا نينا

باحفظ مقامها..يا نينا

عشان حبيبى راضيه بنصيبى م انا وحدانيه

.....

لا عاجبها لبسى..يا نينا

ولا لون قميصى..يا نينا

و لا اى حاجه..يا نينا

تعجب عريسى..يا نينا

و قبل م اشكى تسبق و تبكى و تصعب عليا

.....

لو قلنا نخرج..يا نينا

تخرج ويانا..يا نينا

و ان جينا نسهر..يا نينا

تعمل عيانه..يا نينا

و ان نمنا بدرى تقول يا صدرى هاتو المداويه

.....

اعمل لها قهوه..يا نينا

سكر زياده..يا نينا

تحكم عليا..يا نينا

اشربها ساده..يا نينا

عشان م انامشى و اقعد م اقومشى في اوضتها هي

.....

و ادينى صابره..يا نينا

و جوزى شايف..يا نينا

مش عايزه افرح ..يا نينا

فيا السلايف..يا نينا

اصبر و اخبى و اكتم ف قلبى لا يبان عليا

.....

و اقول ف بالى..يا نينا

اهى زى امى..يا نينا

و قلبها ابيض. يا نينا

و حامله همى. يا نينا

انا عايشه بخيرها و اقول مسيرها هترضا عليا

.....

حماتى يا نينا دلوعه عليا..حماتى يا نينا دلوعه عليا

.....

حماتى يا نينا آه دلوعه عليا

حماتى يا نينا دلوعه عليا..حماتى يا نينا دلوعه عليا
 لينكات برانيه 
 يوتيوب
https://m.youtube.com/watch?v=wOZucl29EnE

 مصادر 

تصنيف:ليلى نظمى
تصنيف:اغانى ليلى نظمى
تصنيف:اغانى باللغه المصريه
تصنيف:اغانى مصريه
تصنيف:اغانى
تصنيف:كلمات اغانى